აცეტილსალიცილმჟავა
აცეტილსალიცილმჟავა, ასპირინი, C9H8O4 — სამკურნალო პრეპარატი, სიცხის დამწევი, ოფლის მომგვრელი, ანთების საწინააღმდეგო და ტკივილგამაყუჩებელი საშუალება. თეთრი კრისტალური ფხვნილი. ცუდად იხსნება წყალში, კარგად — სპირტში, მწვავე ნატრიუმისა და ნატრიუმკარბონატის ხსნარებში, დნობის ტემპერატურა არის 133–136°C. იყენებენ ნევრალგიის, შაკიკის, ციებ-ცხელებითი დაავადებების, რევმატიზმისა და სხვათა დროს. აცეტილსალიცილმჟავა შედის მზა კომბინირებული ტაბლეტების შედგენილობაში.